Lily Leino

Ulpukka Lily Leino (25. tammikuuta 1911 Omaja, Kuuba – 20. helmikuuta 1991 Lancaster, Pennsylvania)"United States, Public Records, 1970-2009", database, FamilySearch (https://familysearch.org/ark:/61903/1:1:2QV1-C5Z : 11 April 2020), Lily Leino, 2001. oli amerikansuomalainen toimittaja ja kääntäjä. Hän kävi Los Angelesissa kaksivuotisen Egan teatterikoulun sekä Ernst Belcherin ja Murrayn tanssikoulut. Hän esiintyi näyttelijänä puhenäyttämöillä ja hänellä oli myös muutamia elokuvaosia. Lily Leino kirjoitti artikkeleita suomalaisiin lehtiin ja hän käänsi englanniksi muun muassa Mika Waltarin romaanin Turms, kuolematon. Hän oli 1930-luvulla Elokuva-aitta-lehden Hollywoodin kirjeenvaihtajana.Ovet elokuvaamoon avautuvat lukijoillemme!, Elokuva : kotimaisen elokuvatoiminnan äänenkannattaja, 01.11.1931, nro 17, s. 4, Kansalliskirjaston digitaaliset aineistot ]Ulkomaiset kirjeenvaihtajat, Elokuva-aitta, 01.05.1935, nro 9, s. 5, Kansalliskirjaston digitaaliset aineistot ]

Leino oli talvisodan aikaan Suomessa ja kirjoitti lehtiin muun muassa "Kirjeitä Tuntemattoman Sotilaan Morsiamelle" Kansalliskirjaston digitaaliset aineistot. Lily Leino oli mukana SS American Legion kuljetuksessa, jossa Petsamosta elokuussa 1940 siirrettiin laivalla ihmisiä sodan jaloista Yhdysvaltoihin.American Legion matkustajaluettelo "New York, New York Passenger and Crew Lists, 1909, 1925-1957," database with images, FamilySearch (https://familysearch.org/ark:/61903/1:1:24LS-Y8L : 2 March 2021), Ulpukka Leino, 1940; citing Immigration, New York, New York, United States, NARA microfilm publication T715 (Washington, D.C.: National Archives and Records Administration, n.d.). ] Hän kirjoitti matkasta Eeva-lehteen. Kansalliskirjaston digitaaliset aineistot

Kuuban Omajassa suomalaisessa Ponnistus-utopiayhteisössä 25. tammikuuta 1911 syntynyt ja Los Angelesissa asunut Lily Leino oppi suomen kielen kunnolla vasta täysi-ikäisenä. Hän oli muuttanut Kuubasta vanhempiensa"New York Passenger Arrival Lists (Ellis Island), 1892-1924", database with images, FamilySearch : 2 March 2021), Ulpucka Leino, 1912 kanssa Yhdysvaltoihin vuoden ikäisenä 1912.
Ryhdyttyään Elokuva-aitta-lehden kirjeenvaihtajaksi hän kirjoitti juttunsa aluksi englanniksi ja hänen äitinsä käänsi ne suomeksi. Kielitiedon parannuttua Lily Leino alkoi sitten kirjoittaa juttunsa suoraan suomeksi.Onko amerikkalaisen tytön ainoa haave päästä rikkaan miehen joutilaaksi vaimoksi?, Hopeapeili, 01.10.1938, nro 10, s. 28, Kansalliskirjaston digitaaliset aineistot Leino toimi 1950-luvulla Suomeen suunnattujen "Amerikan Ääni" radiolähetysten toimittajana.HS näköislehti (digilehden tilaajille) Lily Leino mainitaan "CIA In Europe" kirjassa. Leinon usein siteerattu Clement Greenberg haastattelu vuodelta 1969 on julkaistu kokonaisuudessaan Greenberg kokoelmassa The Collected Essays and Criticism, Volume 4 https://press.uchicago.edu/ucp/books/book/chicago/C/bo3684187.html

Leino kuoli Lancasterissa, Pennsylvaniassa 20. helmikuuta 1991.Newspapers.comFind a Grave, database and images : accessed 10 July 2022), memorial page for Lily Leino (unknown–20 Feb 1991), Find a Grave Memorial ID 174387010, citing Greenwood Cemetery, Lancaster, Lancaster County, Pennsylvania, USA ; Maintained by André Dominguez (contributor 47981897)

 Teokset 
 Hollywood, taikakaupunki. Otava 1949
 The Sovietization of Estonia: with references to Latvia and Lithuania. Research and Library Branch, International Broadcasting Service, Report No. 163. International Broadcasting Service, New York 1954
 Theatre in America; kirj. Lily Leino, Mal Oettinger, Richard Dienelt, Clifford Prine, James Douglas. United States Information Service,  Washington D. C. 1967

 Käännökset 
 Mika Waltari: The Etruscan. G. P. Putnam's Sons - Thomas Allen, New York - Toronto 1956 (alkuteos Turms, kuolematon)
 Mika Waltari: The Tree of Dreams and Other Stories; käänt. Lily Leino, Alan Beesley ja Paul Sjöblom. Putnam's Sons, New York 1965
 Arvo Tuominen: The Bells of the Kremlin: An Experience in Communism; toim. Piltti Heiskanen,  käännös Lily Leino, esipuhe Harrison E. Salisbury.  University Press of New England, Hanover, New Hampshire 1983
 Juhani Peltonen: Guest of Honor (Päivän sankari), näytelmäPäivän sankari Naytelmakäännostietokanta, Tinfo.fi
 Inkeri Kilpinen: Another World (Toinen maailma), näytelmäToinen maailma Naytelmakäännostietokanta, Tinfo.fi

 Lähteet 

 Aiheesta muualla 
 Luettelo Lily Leinon lehtiartikkeleista
Tarasti, E. (2006). Muotokuvia: Tulkintoja, muistelmia, tarinoita. Imatran kansainvälinen semiotiikka-instituutti.
Tarasti, E. (2021). Moi ja Soi: Muistelmat. Teos

Luokka:Yhdysvaltalaiset toimittajat
Luokka:Yhdysvaltalaiset kielenkääntäjät
Luokka:Ulkomaankirjeenvaihtajat
Luokka:Amerikansuomalaiset henkilöt
Luokka:Vuonna 1911 syntyneet
Luokka:Vuonna 1991 kuolleet